|  |  |
| --- | --- |
|  |  |
| ettekirjutus  Võru | 27.01.2026 nr 7.2-6.3/6 |

Läbi vaadanud AS Ekso kontorihoonega seotud haldusmenetluse 7.2-5.3/561 materjalid ja arvestades Teie 21.01.2026 taotluses toodud põhjendusi, määrab Päästeameti Lõuna päästekeskus enda 29.11.2024 antud riikliku tuleohutusjärelevalve ettekirjutuse nr 7.2– 6.3/68 nõude 1 täitmiseks uue tähtaja adressaadile AS Ekso (reg. kood 10050619), aadressiga Põllu 1f, Võru linn, Võru maakond, alljärgnevalt:

**1. Paigaldada hoonesse nõuetekohased autonoomsed tulekahjusignalisatsiooniandurid, mis ühildada olemasoleva tulekahjusignalisatsioonisüsteemi seadmega, et oleks tagatud tulekahju varajane avastamine ja võimaliku tulekahju puhkemise korral oleks inimestel võimalik ehitisest õigeaegselt evakueeruda.**

Alus: *Tuleohutuse seadus § 3 lg 1 p 4* – Isik on kohustatud tagama ehitises nõutavate päästevahendite ja ehitises nõutavate käesoleva seaduse §-s 30 nimetatud tuleohutuspaigaldiste olemasolu ja korrashoiu.

*Tuleohutuse seadus § 32 lg 1* – Tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet. Eeldatakse, et tuleohutuspaigaldis on nõuetekohane, kui selle projekteerimisel, paigaldamisel, kontrollimisel ja hooldamisel on järgitud asjakohast standardit või muud samaväärset dokumenti.

*Siseministri 30.03.2017. a määruse nr 17 § 55 lg 2* järgi enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete poolest vastama käesoleva määruse §-des 5, 12–14, 29, 30, 32–34, 34 *1*ning 6. peatükis sätestatud nõuetele, arvestades § 3 lõikes 4 sätestatut. Eelmises lauses nimetatud nõuet ei kohaldata § 12 lõike 6 punkti 3 kohta. Olemasolevasse ehitisse enne käesoleva määruse jõustumist paigaldatud ja käesolevas lõikes nimetamata tuleohutuspaigaldis peab vastama selle paigaldamise ajal kehtinud tuleohutusnõuetele ja olema nõuetekohaselt hooldatud.

*Siseministri 30.03.2017. a määrus nr 17 § 29 lg 1 p 2 –* Autonoomne tulekahjusignalisatsiooniandur peab olema kuni 750- ruutmeetrilise pindalaga V kasutusviisiga hoone igas ruumis, välja arvatud sanitaarruumis.

*Siseministri 30.03.2017. a määrus nr 17 § 29 lg 2 ja lg 3* – Käesoleva paragrahvi lõike 1 punktides 2- 4 nimetatud juhtudel ühendatakse autonoomne tulekahjusignalisatsiooniandur elektrisüsteemi ja varustatakse varutoitega. Käesoleva paragrahvi lõike 1 punktides 2-5 nimetatud juhtudel peab autonoomne tulekahjusignalisatsioonianduri häiresignaali teavitus olema tagatud kogu hoones.

Paikvaatlusel tuvastati, et hoones puuduvad nõuetekohased tulekahjusignalisatsioonisüsteemi andurid.

**Täitmise tähtaeg: 30.06.2027.**

Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 200 (kakssada) eurot.**

Kui haldusakti adressaat jätab ettekirjutuse määratud tähtajaks täitmata, tuleb sunniraha tasuda ühele järgnevale Rahandusministeeriumi arvelduskontole: SEB panga arvelduskontole nr EE891010220034796011, Swedbank panga arvelduskontole nr EE932200221023778606, või Luminor Bank AS panga arvelduskontole nr EE701700017001577198, maksekorraldusel on viitenumbriks **10266700005621** ja selgituseks: „27.01.2026 AS Ekso kontorihoone sunniraha”.

Vabatahtlikult tähtajaks sunniraha tasumata jätmise puhul nõutakse sunniraha sisse asendustäitmise ja sunniraha seaduse § 15 lg 1 kohaselt täitemenetluse seadustikus sätestatud korras nagu kohtuotsusest tulenev rahaline nõue. Seega lisandub sunnirahale selle vabatahtliku tähtaegse mittetasumise korral kohtutäituri tasu. Sunniraha tasumine ei võta adressaadilt kohustust ettekirjutus täita ning täitmata kohustuste eest võib sunniraha rakendada korduvalt.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn,) või kaebus Tartu Halduskohtu Tartu kohtumajja (Kalevi 1, 51010 Tartu, tmktartu.menetlus@kohus.ee) 30 päeva jooksul arvates päevast, millal vaide või kaebuse esitaja vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lõuna päästekeskus, Jaama 207, 50705 Tartu linn, Tartu maakond või digitaalselt allkirjastatud dokumendina e-posti aadressile [louna@rescue.ee](mailto:louna@rescue.ee) 10 päeva jooksul arvates ettekirjutuses määratud täitmise tähtajast.

(allkirjastatud digitaalselt)

Merli Tobreluts

Ohutusjärelevalve büroo inspektor

Lõuna päästekeskus

Saadetud digitaalselt allkirjastatuna: ekso@ekso.ee

+372 7861 894

[merli.tobreluts@paasteamet.ee](mailto:merli.tobreluts@paasteamet.ee)